
U vremenu smo Korizme, a pred nama je najveći kršćanski blagdan, Uskrs. Že- 
lim stoga s Vama podijeliti nadu u ostvarivanje želja za bolje i sretnije dane. 
Ponašajući se pokorno u vrijeme Korizme i slaveći Uskrs želja mi je da i ove go- 


dine dolazak Uskrsa bude utjelovljenje nadanja u Božji blagoslov svakodnevnog 


života. 


Danas kada smo više nego ikad suočeni s teškoćama i brojnim iskušenjima i kada je 

život pojedinca, obitelji, a poglavito naših mladih na prekretnici, neka Uskrs kao simbol po- 

četka novog života, bude ispunjen poštovanjem, vjerom i uzajamnom ljubavlju u okviru Vaših obitelji, poštovani sugrađani. 
S uvjerenjem da ćemo i nadalje zajednički uspješno rješavati sve probleme, sretan i blagoslovljen Uskrs svim žiteljima općine 
Radoboj te mnogo sreće, mira, dobrog raspoloženja i blagoslova od srca Vam želi: 


AKTIVIRANA KLIZIŠTA ZEMLJE 


Duga i oborinama bogata zima izazvala je i pokretanje terena 
uz prometnice na brojnim mjestima u općini Radoboj. Za sada je 
najkritičnije na cesti koja od zaselka Horvati vodi prema Kleti Gori- 
ca, odnosno Radobojskim Bregima. Odronom je ugrožen promet pa 
se on odvija na osobnu odgovornost. Prema riječima općinskog na- 
čelnika Anđelka Topolovca poduzimaju se potrebne radnje kako bi 
se prišlo sanaciji, a kod toga se očekuje i pomoć Županije. Priprema 
se i ispitivanje terena iznad nogometnog igrališta u Radoboju kako 
bi se ustanovilo postoji li opasnost za obližnje kuće.(vir) 


Klizište ugrožava promet na cesti . 


RADOBOJ POSLJEDNJE DVIJE GODINE DRŽI NESLAV- 
NI REKORD PO BROJU POŽARA NA OTVORENOM 
PROSTORU. 


ZAŠTO TOLIKO POŽARA NA RADOBOJSKOM PODRUČJU ? 


Pretprošle i prošle godine u proljetnim je mjesecima Ra- 
doboj bio u središtu pozornosti svih onih koji se bave zaštitom 
od vatre. Nikada ranije na tom području nije bilo toliko poža- 


IMPRESSUM: 


Načelnik općine Radoboj 
Anđelko Topolovec 


ra na otvorenom prostoru i u šumskim predjelima. Uz ostalo 
uništena su brojna staništa bilja i životinja. Izgorjeli su tako 
čitavi predjeli na kojima je rasla poznata crnogorica borovica 
u Osredku ili ispod Dedeka, predjeli na Stupici i drugim mje- 
stima gdje su rasle razne vrste gljiva sada su zgarišta, a sve to 
bez, barem nama, shvatljivog razloga. Zvuk vatrogasne sirene 
već je i u ovoj godini krajem veljače u četiri navrata upozorio 
na proljetne požare. Nekada su ljudi palili suhu travu i grmlje 
jer su imali puno stoke pa su tako osiguravali prostor za ispašu 
ili košnju trave, ali danas se krave mogu zbrojiti na prste jed- 
ne osobe pa taj razlog za namjerno izazivanje požara otpada. 
Sve je, međutim, više neobradivog zemljišta pa se vjerojatno 
neki od vlasnika na taj način žele osloboditi divljeg raslinja, 
ali može li to biti razlog za izazivanje nekontroliranih požara. 
Sigurno da ne može, a ipak je požara sve više. Zašto? 

Proljeće još nije ni stiglo, a radobojsko područje ponov- 
no gori. Kod zaselka Kamenečki 13. veljače izgorjelo je nisko 
raslinje i trava na površini od oko 500x500 m. Vatru su gasili 
pripadnici DVD-a Radoboj i Gornja Šemnica te Javne vatro- 
gasne postrojbe iz Krapine. 

Zadnjeg dana mjeseca veljače ponovno je gorjela trava 
i nisko raslinje ovaj put kod zaselka Cerovečki. Opet sire- 
ne, vatrogasci i gašenje - izgorjelo oko 2,4 hektara površine. 
U noći od 7. na 8. ožujka ponovno se oglasila sirena, gorjelo 
je nisko raslinje kod zaselka Malogorski. 

Stručnjaci savjetuju: ne palite vatru kada je vjetrovito, 
osigurajte unaprijed najpotrebnije za eventualno gašenje vatre 
da se ona ne bi proširila na nepredviđeno područje, obavje- 
stite o namjeri paljenja trave i raslinja vatrogasce koji će vam 
dati savjet i pomoći ako to bude potrebno, prijavite svaku 
sumnjivu osobu koja bi mogla namjerno izazvati požar. 

I još nešto, od 1. travnja do 1. listopada zabranjeno je 
paliti vatru na otvorenom prostoru. (vir) 

HRVATSKA DEMOKRATSKA ZAJEDNICA ZA OPĆINSKOG NAČELNIKA U RADOBOJU PRED- 


LAŽE MATIJU ORAIĆA IZ GORNJE ŠEMNICE 


završava. 


Matija Oraić 
mlada snaga radobojskog HDZ-a 


Prva politička stranka koja je u općini Radoboj predložila svog kandidata za op- 
ćinskog načelnika je HDZ. Na 15. sjednici OO HDZ-a općine Radoboj jednoglasno 
je za kandidata na predstojećim izborima za općinskog načelnika predložio svog du- 
gogodišnjeg , ali mladog po godinama člana MATIJU ORAIĆA. Kod predlaganja 
kandidata stranka je vodila računa o tome da kandidat bude mlađa osoba, s potrebnim 
političkim i stručnim iskustvom, da je aktivan u društvenom životu i da svojom dosa- 
dašnjom aktivnošću jamči uspješno obavljanje odgovorne dužnosti, načelnika općine. 
Upravo takvu osobu HDZ je pronašao u Matiji Oraiću. 

Matija je rođen 8. lipnja 1979. godine, osnovno obrazovanje dobiva u Gornjoj Še- 
mnici i Radoboju, u krapinskoj Srednjoj školi stječe zvanje elektromehaničar, a 2006. 
godine upisuje školu za zvanje ekonomist, koju, željan novog stručnog usavršavanja i 


Trenutno je zaposlen u Saboru Republike Hrvatske, ima 12 godina radnog staža i 
društveno je aktivan. Mlađi ga naraštaji znaju kao uspješnog igrača nogometnog kluba 


Radoboj i kao predsjednika mladeži HDZ-a u Radoboju. Pored toga obavljao je dužnost Mjesnog odbora u Gornjoj 


Semnici i druge političke i društvene funkcije. 


Po svemu sudeći Općinska organizacija HDZ-a Radoboj ima jakog kandidata za budućeg načelnika. 


KANDIDATI ZA NAČELNIKE, GRADONAČELNIKE I ŽUPANE I NJIHOVI ZAMJENICI DUŽNI SU 
JAVNOST IZVJESTITI O VISINI SREDSTAVA UTROSENIH ZA IZBORNU PROMIDZBU 


TKO JE KOLIKO POTROŠIO? 


U svakoj izbornoj promidžbi troše se veliki novci 
kako bi se birači uvjerili za koga trebaju glasati. Kako bi 
se konačno saznalo tko je od koga dobio koliko sredstava 
i za što ih je potrošio Zakon o izborima općinskih na- 
čelnika, gradonačelnika i župana odredio je način priku- 
pljanja i trošenja sredstava za izbornu promidžbu. Zakon 
tako određuje: « Pravo na naknadu troškova izborne pro- 
midžbe imaju kandidati koji na izborima dobiju najmanje 
10% glasova birača od ukupnog broja birača koji su izašli 
na izbore. Naknada troškova izborne promidžbe isplaću- 
je se iz proračuna jedinice lokalne, odnosno područne sa- 
mouprave.. Visinu naknade troškova izborne promidžbe 
utvrđuje Vlada Republike Hrvatske posebnom odlukom 
koja se donosi najkasnije 20 dana prije održavanja izbora 
». Zakon nadalje predviđa da se izborna promidžba može 
financirati i iz darova domaćih fizičkih i pravnih osoba, 
ali se zabranjuje primanje donacija iz anonimnih izvora. 

Interesantan je i članak 30. Zakona o izborima op- 
ćinskih načelnika, gradonačelnika i župana koji određuje: 
«Kandidati i zamjenici za pokriće troškova izborne pro- 
midžbe ne smiju primati darove u novcu, drugim sred- 
stvima ili uslugama od drugih država, političkih stranaka 
drugih država, stranih državljana, pravnih osoba drugih 
država, javnih trgovačkih društava, pravnih osoba s jav- 
nim ovlastima i trgovačkih društava u većinskom vlasniš- 
tvu države, pravnih osoba u kojima Republika Hrvatska 


ili jedinice lokalne, odnosno područne samouprave ima 
većinsko vlasništvo nad dionicama, odnosno udjelima 
javnih i drugih ustanova kojih je osnivač Republika Hr- 
vatska ili jedinice lokalne, odnosno područne samou- 
prave.. U slučaju da su na račun kandidata ili zamjenika 
uplaćena sredstva suprotna Zakonu, kandidat ili zamje- 
nik je dužan o tome obavijestiti nadležno izborno po- 
vjerenstvo i odmah uplatiti sredstva u proračun jedinice 
lokalne, odnosno područne samouprave.» Zabranjeno je 
uvjetovati pokretanje, financiranje ili dovršenje projekata 
u jedinici lokalne samouprave glasovanjem za određenog 
kandidata. 

Kandidati i zamjenici kandidata dužni su najkasnije 
7 dana prije održavanja izbora nadležnom izbornom po- 
vjerenstvu dostaviti pismeno izvješće o izvorima i visini 
sredstava prikupljenih za financiranje izborne promidž- 
be. Kandidati i zamjenici kandidata dužni su u roku od 
14 dana od objave službenih rezultata izbora nadležnom 
izbornom povjerenstvu dostaviti završno izvješće o izvo- 
rima i visini sredstava utrošenih za izbornu promidžbu. 
Nadležno izborno povjerenstvo objavit će cjelovito za- 
vršno izvješće o izvorima i visini sredstava za izbornu 
promidžbu svih kandidata u lokalnom službenom glasi- 
lu i lokalnim sredstvima javnog priopćavanja. Tako kaže 
Zakon, a kako će biti u stvarnosti saznat ćemo nakon 
izbora. (vir) 

ANĐELKO FEREK JAMBREK KANDIDAT 
ZA DOŽUPANA 


Županijsko vijeće HNS-a Krapinsko zagorske 
županije na sjednici održanoj u Pregradi izabralo je 
svoje kandidate za dožupana. To su JASMIN KRIZ- 
MANIĆ iz Gornje Stubice i ANĐELKO FEREK 
JAMBREK iz Radoboja. 

Predsjednik Županijske organizacije HNS-a AN- 
ĐELKO TOPOLOVEC, tom je prigodom podnio 
izvješće o pripremama za lokalne izbore, a definira je i 
HNS-ov program s ciljevima i konkretnim projektima 
za Krapinsko zagorsku županiju. (vir) 


HNS-ovi aduti : Anđelko Ferek Jambrek, Anđelko Topolovec i 
Robert Mikša 


TRAŽE SE ŽENE 


Predstojeći lokalni izbori trebali bi, budu li 
se poštivale zakonske odredbe donijeti novosti i 
u pogledu broja žena na listama za općinska i 
gradska vijeća te županijske skupštine. Zakonom 
o ravnopravnosti spolova određeno je, naime, da 
na listama treba biti najmanje 40% žena. Znamo 
li da ih sada uglavnom nema, političke stranke 
i ostali predlagači lista imat će velikih muka da 
tu zakonsku odredbu ispune. Izborna povjeren- 
stva nemaju mogućnosti da liste s manjim bro- 
jem žena od propisanog ne prihvate, ali je Zakon 
predvidio novčane kazne za one koji tu odredbu 
neće poštivati. Kako Općinsko vijeće Radoboj 
ima 13 članova na listama bi se prema tome tre- 
balo naći najmanje pet žena. Biti će interesantno 
vidjeti koja će od političkih stranaka tu obvezu 
ispuniti. (vir) 

KAKO SMIJENITI NAČELNIKA? 


Budući je Zakonom o izborima općinskih načel- 
nika, gradonačelnika, župana i gradonačelnika Grada 
Zagreba predviđeno da se oni biraju neposredno o čemu 
smo već pisali, propisan je i novi način njihovog eventu- 
alnog smjenjivanja. Evo najbitnijih odredbi koje se od- 
nose na tu temu. 

Općinskom načelniku, gradonačelniku, odnosno 
županu i njihovom zamjeniku mandat prestaje po sili 
zakona: danom podnošenja ostavke, danom pravomoć- 
nosti sudske odluke o oduzimanju poslovne sposobno- 
sti, danom pravomoćnosti sudske presude kojom je osu- 
đen na bezuvjetnu kaznu zatvora u trajanju dužem od 
jednog mjeseca, danom pravomoćnosti sudske presude 
kojom je osuđen radi počinjena kaznenog djela protiv 
slobode i prava čovjeka i građanina Republike Hrvatske 
i vrijednosti zaštićenih međunarodnim pravom, danom 
odjave prebivališta s područja jedinice, danom prestanka 
hrvatskog državljanstva i smrću. 

Općinski načelnik, gradonačelnik ili župan mogu 
se razriješiti kada krše ili ne izvršavaju odluke predstav- 
ničkog tijela ili kada svojim radom prouzroče jedinici 
lokalne samouprave znatnu materijalnu štetu. U tom 
slučaju predstavničko tijelo može raspisati referendum 
o razrješenju općinskog načelnika i njegovog zamjeni- 
ka. Prijedlog za raspisivanje referenduma o razrješenju 
može podnijeti najmanje jedna trećina članova Općin- 
skog vijeća, a odluka se donosi većinom glasova Općin- 
skog vijeća. Referendum se provodi u skladu s odred- 
bama Zakona o referendumu. Općinsko vijeće ne smije 
raspisati referendum o razrješenju općinskog načelnika 
prije proteka roka od 6 mjeseci od početka mandata. 
Isto tako se referendum ne može ponavljati prije isteka 
roka od 12 mjeseci od ranije održanog referenduma o 
istom pitanju. Prijedlog za razrješenje općinskog načel- 
nika mogu pokrenuti i birači ukoliko prikupe Zakonom 
predviđeni broj potpisa podrške. 

Kako su odredbe postojećeg Zakona o referendu- 
mu građana u Republici Hrvatskoj prilično stroge, vrlo 
je mala vjerojatnost da se putem tog vida odlučivanja 
smjeni bilo koji načelnik ili župan. Sadašnje odred- 
be, koje će se vjerojatno mijenjati zbog referenduma o 
ulasku Hrvatske u Europsku uniju, predviđaju da je za 
uspjeh referenduma potreban pristanak natpolovične 
većine ukupnog broja birača određene jedinice lokalne 
samouprave što će u stvarnosti biti jako teško postići. 

Zbog svega toga u narednom bi se razdoblju mo- 
gle događati mnoge teškoće u funkcioniranju jedinica 
lokalne samouprave tim više što se može dogoditi da 
načelnik bude iz jedne političke stranke, a da većinu u 
Općinskom vijeću ima druga politička opcija, a u tom 
će slučaju suprotstavljanja biti gotovo nemoguće izbjeći. 

(vir) 

PODUZEĆE «CESTA» IZ VARAŽDINA OBAVLJA PRIPRE- 
MNE RADOVE ZA ASFALTIRANJE OKO 1.000 METARA 
LOKALNIH PROMETNICA, ŠTO JE REALIZACIJA PRO- 
GRAMA IZ PROŠLE GODINE, KADA RADOVI ZBOG 


LOŠEG VREMENA NISU MOGLI BITI OBAVLJENI 


ASFALT NA JOŠ KILOMETAR LOKALNIH 
PROMETNICA 


Dolaskom ljepših proljetnih dana radnici i meha- 
nizacija varaždinske «Ceste» ponovno su se našli na po- 
dručju općine Radoboj. Kako prošle godine zbog loših 
vremenskih uvjeta nisu izvedeni svi predviđeni radovi, 
nastavljeni su ovih dana. Tako će na području Gorjana, 
u zaselku Potočki te u «Šokotu» biti ukupno asfaltirano 
oko kilometar lokalnih prometnica, koje proteklih godi- 
na nisu došle na red. Trenutno se izvode zemljani radovi, 
doprema kameni materijal i priprema se podloga za as- 
faltiranje. Završetkom ovih radova još će se više smanjiti 
metri neasfaltiranih lokalnih prometnica na našem po- 
dručju. (vir) 

ODLUKOM UPRAVNOG VIJEĆA HRVATSKOG ZAVODA 
ZA ZDRAVSTVENO OSIGURANJE POVEĆAN JE MINI- 
MALNI, A SMANJEN MAKSIMALNI BROJ PACIJENATA 


OBITELJSKIM LIJEČNICIMA I STOMATOLOZIMA. 


PREMALO PACIJENATA, KLJUČ U BRAVU 
ORDINACIJE 


Među mjerama koje provodi Hrvatski zavod za 
zdravstveno osiguranje našla se i odluka o povećanju mi- 
nimalnog i smanjenju maksimalnog broja pacijenata kod 
jednog medicinskog tima. Tako je minimalni broj za am- 
bulantu obiteljskog liječnika 1.020, a maksimalni 2.380 
pacijenata. Ranije je to bilo 850, odnosno 2.550. Kod 
stomatologa je sadašnji minimum 1.320, a maksimum 
3.080, ranije je to bilo 1.100 odnosno 3.300. Što će biti 
s ordinacijama koje neće moći ispuniti nove uvjete još se 
konkretno ne zna, ali bi se u slučaju striktne provedbe 
moglo dogoditi da Radoboj ostane bez jedne stomato- 
loške ambulante.(vir) 


ZAGORSKE VINSKE CESTE 


Zagorska razvojna agencija uz pomoć sredstava iz 
Europske unije realizirala je projekt prikaza obiteljskih 
turističkih mogućnosti na području Krapinsko zagorske 
županije putem interneta. Uz detaljnu kartu na kojoj su 
obilježene lokacije 29 objekata dati su i osnovni poda- 
ci o uslugama koje pružaju. S područja općine Radoboj 
u biranom se društvu našao ugostiteljski objekat KLET 
GORICA. Interesantno je da se lokacija svakog od nave- 
denih objekata može odrediti putem satelita i da se gosti 
namjernici tako mogu lakše orijentirati i brže doći do ci- 
lja. Vlasnici objekata uz vinske ceste nude uglavnom vina 
i prehrambene proizvode iz vlastite domaće proizvodnje. 
(vir) 


Klet Gorica uvrštena je kao za sada jedina lokacija s područja radobojske općine uz Vinske turističke ceste. 

ZAŠTITA OKOLIŠA TREBALA BI BITI BRIGA SVIH; ALI, TO BAŠ I NIJE UVIJEK TAKO. KOLIKO TU MOŽE POMOĆI 
KOMUNALNI REDAR? NEDOVOLJNO AKO SVI TOGA NISMO SVJESNI. 


I KAZNE MOGU POMOĆI 


Kako nam izgleda okućnica, šumarak kraj kojeg svakodnevno 
prolazimo, napadaju li nas psi lutalice? Pitanja su na koja se nažalost 
mnogi ne osvrću. Zakonodavac je stoga predvidio da jedinice lokalne 
samouprave, konkretno općine trebaju imati komunalne redare, koji 
će na temelju zakonskih odredbi neke stvari, ako treba i kaznama 
staviti u red. Općina Radoboj dobila je komunalnog redara u osobi 
BRANKE OSLIĆ, koja tu dužnost obavlja i u općini Đurmanec. 
U namjeri da stanovništvo upoznamo s nekim od nadležnosti ko- 
munalnih redara, našoj smo komunalnoj redarici postavili nekoliko 
pitanja na koje je ona rado odgovorila: 

Radobojski list: U skladu sa zakonskim odredbama i općina Ra- 
doboj od kraja prošle godine ima komunalnog redara. Budući da ste to 
Vi, molimo Vas da nam ukratko objasnite koje su Vaše ovlasti? 

B. Oslić: Ovlasti komunalnog redara vezane su uz Zakon o ko- 
munalnom gospodarstvu, te uz Odluku o komunalnom redu općine 
Radoboj. Odlukom o komunalnom redu općine Radoboj propisano 
je uređenje naselja, održavanje čistoće, čuvanje i korištenje javnih 
površina, skupljanje, odvoz i postupanje sa skupljenim komunalnim 
otpadom, uklanjanje snijega i leda te uklanjanje protupravno postav- 
ljenih predmeta. Iz navedenog je vidljivo da se ovlasti komunalnog 
redara odnose prije svega na zaštitu javnih površina na području naše 
Općine. Treba naglasiti da problemi vezani uz smetanje posjeda i 
nerazrješeni imovinsko pravni odnosi ne spadaju u nadležnost ko- 
munalnog redara već u nadležnost ostalih institucija. 

Radobojski list: Općine Radoboj i Đurmanec dogovorile su se da 
imaju zajedničkog komunalnog redara. To drugim riječima znači da 
pola radnog vremena provodite u Đurmancu, a drugu polovicu u Ra- 
doboju. Kako se snalazite u ovoj situaciji? 

B. Oslić. Da, prema odluci o ustrojstvu zajedničkog komunal- 
nog redarstva na području općine Radoboj i općine Đurmanec, je- 
dan tjedan sam u Đurmancu, a jedan u Radoboju. Problemi s kojima 
se susreću stanovnici i jedne i druge općine vrlo su slični tako da 
za sada nema nekih većih problema kod obavljanja posla, a uvijek 
postoji mogućnost da se u slučaju nekog hitnog slučaja iz Đurmanca 
preselim u Radoboj ili obrnuto. 

Radobojski list: Postoje brojne zakonske odredbe i odluke općin- 
skih vijeća koje se odnose na zaštitu okoliša i provođenje komunalnog 
reda. U slučaju njibovog kršenja od strane pojedinaca komunalni re- 
dar može naplatiti određene kazne. Konkretno, kolika je kazna u slu- 
čaju da utvrdite osobu koja odlaže smeće i drugi otpad u okoliš, gdje je 
to zabranjeno? 

B. Oslić: Odlukom o komunalnom redu na području općine 
Radoboj za odlaganje smeća na javne zelene površine propisana je 
kazna za fizičku osobu (građanina) u iznosu od 200,00 kuna. 

Radobojski list: Sada, kada još nema vegetacije koja bi sakrivala 
brojna odlagališta otpada, vidljivo je da už naše prometnice na rubo- 
vima šumaraka ili u samim šumama ima raznog otpada kojem tu nije 
mjesto. Predviđa li se kakva akcija da se to stanje sanira? 

B. Oslić: Koliko je meni poznato Općina Radoboj je i do sada 
organizirala akcije čišćenja divljih odlagališta sa raznim udrugama, 
prije svega lovcima, pa ćemo u tom smislu pokušati djelovati i ove 
godine, a ovom prilikom apeliram i na sve ostale udruge koje djeluju 
na području naše Općine da se aktivno uključe u zaštitu okoliša. 

Radobojski list: Nadležnosti komunalnog redara ne ograniča- 
vaju se samo na zaštitu okoliša, ima tu i drugih ovlasti. Jedna od njih 
je i kontrola držanja kućnih ljubimaca. Znaju li naši ljudi nešto više 
o tome? 

B. Oslić: Nažalost što se tiče držanja kućnih ljubimaca, a tu 
prije svega mislimo na pse i dalje ih možemo vidjeti kako slobod- 
no lutaju javnim površinama. Iako se o toj temi već pisalo u Rado- 
bojskom listu, izgleda da naši mještani nisu previše ozbiljno shvatili 


obavijest o držanju kućnih ljubimaca. Moram napomenuti da Opći- 
na Radoboj ima Odluku o držanju i registraciji pasa, te postupanju 
s neupisanim psima i mačkama lutalicama na području općine Ra- 
doboj. Istom je propisano da psi čuvari služe za čuvanje stambenih 
i gospodarskih objekata, danju moraju biti vezani na lancu, a noću 
mogu biti nevezani u dobro ograđenom prostoru iz kojeg ne mogu 
izaći. Lovački, kućni i ostali psi mogu se držati u dobro ograđenom 
prostoru iz kojeg ne mogu izaći. Odlukom je isto tako propisano da 
je držatelj psa dužan očistiti dio ulice ili druge javne površine kao i 
imovinu građana što ih je onečistio pas. 

Naprijed navedenom Odlukom propisano je da se pod psima 
lutalicama i mačkama lutalicama podrazumijevaju psi i mačke koji 
lutaju po ulici ili drugim javnim površinama bez nadzora. Takve pse 
i mačke hvataju za to ovlaštene veterinarske institucije, čuvaju ih 
određen broj dana, a ako držatelj psa zatraži vraćanje uhvaćenog psa 
on će mu se vratiti ako nije određena mjera tamanjenja. Troškove 
hvatanja, čuvanja i veterinarskog zdravstvenog pregleda psa snosi 
držatelj. Iz naprijed navedenog vidljivo je da će se svi psi koji lutaju 
bez nadzora područjem naše Općine zbrinjavati putem ovlaštene ve- 
terinarske stanice, na trošak vlasnika. 

Radobojski list: Općinskom odlukom o komunalnom redu pred- 
viđeni su i načini održavanja okućnica, stambenih i drugih objekata 
te prometnica. Što u tom pogledu trebaju znati naši mještani? 


B. Oslić. Odlukom o komunalnom redu propisano je da su 
vlasnici obiteljskih kuća, korisnici stanova i poslovnih prostorija u 
zgradama dužni okućnice i ograde tih zgrada redovno održavati u 
urednom stanju, a osobito obrezivati ogradno raslinje, kositi travu, 
materijal i stvari koji se ne koriste uredno složiti, odnosno ukloniti s 
okućnice. Što se tiče prometnica na području naše Općine na iste je 
zabranjeno nanošenje blata s gradilišta ili poljoprivrednih površina. 
Drugim riječima svi koji svojim traktorima izlaze sa poljoprivrednih 
površina na prometnice, dužni su očistiti kotače traktora od zemlje. 
Za neizvršenje naprijed navedene radnje Odlukom je propisana 
novčana kazna od 200,00 kuna za fizičku osobu odnosno građanina 
te kazna od 1.000,00 kuna za pravnu osobu. S obzirom na navedeno 
mislim da očistiti kotače na svojem traktoru ili kamionu prije izlaska 
na javnu prometnu površinu ne bi smio biti veliki problem, prije 
svega radi sigurnosti ostalih sudionika u prometu. 

Radobojski list: Što biste poručili stanovništvu, kako bi olakšali 
posao sebi, a njih poštedjeli eventualnih kazni za kršenje zakonskih 
odredbi i općinskih odluka? 

B. Oslić: S obzirom da je komunalno redarstvo nova služba 
na području naše Općine i za naše mještane djelomično nepoznata, 
nastojat ćemo ih što više upoznati sa djelokrugom rada komunalnog 
redarstva. Za sve eventualne nejasnoće, pitanja i sugestije vezane uz 
komunalno redarstvo uvijek se mogu obratiti u Općinu, pa ćemo 
zajednički riješiti problem. Na kraju bih željela reći da je zajednički 
cilj komunalnog redara, a ja se nadam i svih mještana općine Rado- 
boj da naša Općina postane mala zelena oaza u kojoj se «najde mira 
i spokoja». 

(vir) 

SEDMU GODINU ZA REDOM U RADOBOJU JE ORGANIZIRANA FAŠNIČKA PRIREDBA, 


FAŠNIK... .FAŠHKIH ... 


U nedjelju 22. veljače na novouređenom školskom 
igralištu kod Osnovne škole Side Košutić u Radoboju 
bilo je predstavnika «svemiraca», «robota», «hrvatskih 
navijača» i «radobojskih vatrogasaca», a na svoje su 
došli i sudionici «radobojske svadbe», «mačke iz Eu- 
ropske unije» te mnogobrojni drugi zamaskirani po- 
jedinci i skupine. Kako slika uglavnom govori više od 


teksta evo djelomičnog prikaza fašničkih zbivanja u 
Radoboju. 


«Radobojska svadba» stvorila je veliku gužvu na terenu, 
pa su «svatovi» jedva pronašli mjesta za zajednički ples. 
No, isplatilo se. Dobili su prvu nagradu, kao najbolja faš- 
nička skupina. 


Mladenci su, kak se i šika, sve goste ponudili kolačima iz 
bakine kuhinje. 


«Mačke z Njemačke» došle su v Radoboj da bi poveda- 
le da v Europske unije nije baš vse tak lijepe kak nam 
povedaju. Poručile su nam, najte iti v meglu, jer ne zna- 
te kam bute došli. 


Bez navijačov nema pobjede, a da bu i Radoboj pobjeđi- 
val dokaz je skupina koja je dobila drugu nagradu za svoj 


U Radoboj su sletjeli i «svemirci». 5 kojeg su planeta stigli 
nastup. 


nisu otkrili, ali su dobili treću nagradu za ideju i maske. 


€ 


£ 


o N 

OVAJ PUT U ORGANIZACIJI KULTURNO UMJETNIČKOG DRUŠTVA «ZAGOREC» RADOBOJ 


a. 


Med puno ljudi bile je i mudrijašof. Jeden od njih pita 
pajdaša Štefa: «Čuj Štef, a zakaj ljetes nisu vužgali 
fašnika, kaj za nić nije kriv? « Je, je, pajdaš kak si ti 
naivčina, kaj nisi primetil da med tulike maski nisu 
mogli prepoznati budućeg općinskog načelnika, pa su 
za saku sigurnost odustali od lomače, kaj nebi slučajne 
skurili krivoga. 


Opće oduševljenje velikog broja prisutnih izazvali su naj- 
mlađi plesači. Gdo su? Nisu nam šteli otkriti, ali sme ze- 
znali da su to bili Lea Pospiš i Leonardo Kamenečki. Za 
svoj su nastup uz veliki pljesak dobili i nagradu, a ak tak 
i nastave, gde bu im kraj. 


Dok se saborski zastupnici boriju rukama i nogama 
za svoje «male» plaće za nić posla, još uvijek vrijedeći 


radobojski općinski načelnik reskiral je jen dijel svo- | Mešter fašničke spelancije ljetes je bil Dragec Kozina. 
je plaće i za vse kaj su došli na fašničku spelaciju V_ | Još jen dokaz da v Radoboj dobre dojde vsaki kaj nekaj 
Radoboj platil kuhane vine i kobase. Vsaka čast. Da _| vredi. 

je to bil pun pogodak primetil je i ceremonijalme- 
štar, Dragec, pa se v jednom trenutku zapital: 

«Kaj su komad asfalta pri šanku namazali z kakvim 
ljepilom jer je tam puno već ljudi neg pred njim.» 


Med mužikaši je bile kaj kakvih, od onih koji su iza re- 
šetki do gospode s dugim nosom. No, gda su zaigrali sve 
je išlo po žnori, kao da su mužikaši pleh mužike “rado- 
bojska zvona". 


«Roboti» su prilikom predstavljanja ostali bez teksta, ali 
ni to nije utjecalo na odluku žirija. I oni su dobili zaslu- 
ženu nagradu. 


10 

NA ŽUPANIJSKOM NATJECANJU IZ MATEMATIKE OSNOVNA ŠKOLA SIDE KOŠUTIĆ RADO- 


BOJ, EKIPNO, PRVA 


DOBRI MATEMATIČARI IZ RADOBOJA 


Na ovogodišnjem Županijskom natjecanju iz 
matematike, održanom u Osnovnoj školi Marija Bi- 
strica, u konkurenciji najboljih učenika iz tridesetak 
škola Krapinsko zagorske županije zapažene rezul- 
tate ostvarilo je troje učenika OŠ Side Košutić. 

Mihael Grmovšek IV. razred, mentorica Dragi- 
ca Pospiš, osvojio je II. mjesto i dobio poziv za regi- 
onalno natjecanje. 

Mirjana Pohižek VI. 
razred, mentorica Dragica 
Šalković, također je bila 
druga i ide na regionalno | * 
natjecanje. | 

Mario Vuzem VII. 
razred, mentorica Dragi- 
ca Šalković, osvojio je III. 
mjesto, ali to nije bilo do- 
voljno za regionalno natje- 
canje. 

Učenici OŠ Side Ko- 
šutić sudjelovali su i na 
brojnim drugim natjecanjima na razini Županije i 
ostvarili također zapažene rezultate. 

Iz geografije je na natjecanju sudjelovala Suza- 
na Inkret V. razred, mentorica Josipa Miljan, Mario 
Vuzem VII. razred, natjecao se iz kemije, mentorica 
Sanja Dunaj, što su naučili iz vjeronauka na natjeca- 
nju su pokazali učenici VIII. razreda: Tamara Poljak, 


SUSRET S PJESNIKOM 


Učenici Osnovne škole Side Košutić Ra- 
doboj bili su domaćini poznatom kajkavskom 
pjesniku Ivici Jembrihu. Svoj doprinos susretu 
učenici su zahvaljujući učiteljicama hrvatskog je- 
zika i glazbene kulture te knjižnjičarki dali kroz 
recitiranje Jembrihovih pjesama i izvođenjem 
popularnih zagorskih popevki od strane zbora 
Vrijeskice. 

Pjesnik je svojim domaćinima govorio o svom 
književnom radu i životu, a posebno je oduševio 
čitajući svoje pjesme. Zanimljiva su bila i pita- 
nja učenika te odgovori pjesnika o tome kako se 
počeo baviti književnošću, što treba znati da bi 
se izdala uspješna knjiga te o iskustvima s učeni- 
cima i drugim ljubiteljima pjesništva. Zahvalivši 


Anamarija Macan, Mario Erdelja i Marin Kozina, 
njihov je mentor Janko Jambrek. Na natjecanju Cr- 
venog križa iz pružanja prve pomoći sudjelovale su 
učenice VIII. razreda: Tamara Poljak, Anamarija 
Macan, Iva Siget, Klara Pospiš, Ivana Leljak i Ljilja- 
na Kranjčec, mentorice su Dijana Semenić i Andreja 
Cigula. Osvojile su odlično treće mjesto. 

Na LIDRANU su nastupali: Tea Tušek, V. ra- 
zred, Denis Cerovečki, VII. razred, Ivana Šaško i 
Mihael Grmovšek, IV. ra- 
zred, Bruno Slukan, VIII. 
razred, Matija Slukan VII. 
razred i David Slukan 
V. razred. Mentorice su 
Milena Veseljak, Ivanka 
Švaljek i Dragica Pospiš. 
Bruno, Matija i David 
| Slukan sa svojim su film- 
| skim radom «Brzi dečki» 
[pod vodstvom mentorice 
Ivanke Švaljek predloženi 

=) za Dražavno natjecanje. 
Ostvareni rezultati na 
županijskoj razini te plasman na regionalno natjeca- 
nje ogroman su uspjeh kako učenika tako i mento- 
rica te doprinose ugledu škole kao cjeline. Poželimo 
stoga Mirjani i Mihaelu puno uspjeha na regional- 
nom natjecanju iz matematike 8. svibnja gdje će se 


naći najbolji iz 8 sjeverozadanih županija Hrvatske. 
(D. Salković) 


pjesniku Ivici Jembrihu na gostovanju domaćini 
su mu poželjeli još mnogo lijepih pjesama i da se 
što prije ostvari ponovni susret. 

Judino poadoaima občino Madodoj i bosvoonin partnerima 
srebam 6 blagosvovijen Mars želo Vom: 


STOLAKR ILA 


ramene || (LRVOMONT 


oboj €2, 2 Radoboj 
tel: +385/49/349-273, mob: +385/981/837-361, +385/98/901-3106 49224 Lepajci, Bregi Radobojski 148 


- suha gradnja Tel: 049/349-112, mob: 091/2532-012 
- soboslikarski radovi i ostali radovi u graditeljstvu 


A LPRIM BRAVARIJA, TRGOVINA I USLUGE 


www.alprim.hr 


49 2 3 2 Radoboj tel: 049/349-049 Pe Matan o 
Radoboj 559 fax: 049/500-427 EMOS-PROMET d.o.o. Papi ina, Radoboj 362 a 
email: alprim-radobojQinet.hr mob: 091 [5349-4001 np (OROATIM) Tel/fax:++385 (0)49 372 293 


mail: infoQQemos.hr_—www.emos.hr 


BPŽE Sgkovic 


PRIJEVOZ - BRAVARIJA - REKLAME 


Jazvine 12, RADOBOJ 
Tel./fax: 049/349-063; mob: 098/250-246 


MEPRO d.o.o. == 
Proizvodnja i montaža čeličnih konstrukcija Tehn OELE (0, 


i građevinske limarije FEermnveeremnsne 
49232 sn) rao 18 FLEKTROINSTALACIJE 
tel.: 049 349 oe0 


fax.: 049 300 698 Radoboj, G. Šemnica 191, telfax: 049/349-142 Mob: 098/378-178 


E-mail.: mepro1ekr.t-com.hr 


HRVOJ -PROMET trgovina 
PROIZVODNJA, SERVIS | TRGOVINA VL. MIRJANA HRVOJ 


ugostiteljska oprema u inoksu, rashladni pukovi, rashladne komore rashladne vitrine 
4923 Radoboj, Jazvine 16, Tet 049/349-061, Fax 049/800-895, Mob: 091/349.0610 


e mal: vidovefkrhnel Radoboj 566 i Radoboj 10 

“REAGIRANJA ČITATELJA 


ALI DO DANA DANAŠNJEG NISU ISKORIŠTENE 


SMEĆE UMJESTO VODE 


Početkom devedesetih godina stanje u pogledu op- 
skrbe domaćinstava na području Radoboja nije bilo naj- 
bolje. Tadašnja mjesna zajednica nije imala snage riješiti 
nestašice vode, posebno u višim predjelima pa su zainte- 
resirani sami pokušavali riješiti problem. Bilo je tako i na 
potezu od Radoboja prema Gorjanima. Tu, prije početka 
uspona ceste prema Petrićima postoji bunar kojeg su ne- 
kada koristili zaselci: Potočki, Hrvoji, Petrići, Meniga i 
Rihtari. Uz bunar je bilo izbetonirano korito u kojeg se 
nalijevala voda za napajanje stoke, a žene su vodu i na 
udaljenost od 1000 metara nosile u drvenim posudama 
na glavi. Bunar dubok oko 20 metara obzidan kamenom 
s vremenom se počeo urušavati i ljudi su odlučili prići 
njegovoj sanaciji. Prikupli su novac, kupili betonske ci- 


PRIJE VIŠE OD PETNAEST GODINA MJEŠTANI KUPILI I DOPREMILI BETONSKE CIJEVI ZA SANACIJU BUNARA, 


jevi, dopremili ih na mjesto, ali nikada nije došlo do ko- 
načne realizacije plana. Iako je u međuvremenu riješeno 
pitanje nestašice vode u vodovodu, tradicionalni izvor 
nekada davno obuhvaćen u bunar ostao je i dobro da je 
tako jer rezervni izvor pitke vode nikad nije suvišan. 

Vrijeme međutim, čini svoje. Kameni zid bunara sve 
se više urušava pa je sada već upitno može li se nabavlje- 
ni profil betonskih cijevi spustiti u otvor i tako spriječiti 
potpuno urušavanje? S druge pak strane betonske cijevi 
profila od 1000 centimetara služe okolnim domaćinstvi- 
ma za odlaganje smeća. Bilo bi stoga dobro da se taj izvor 
pitke vode sanira, da se cijevi spuste u otvor bunara i tako 
spriječi njegovo urušavanje i da se prekrije otvor kako bi 
se spriječilo daljnje zagađivanje. Potrebno je samo malo 
dobre volje, jer za tu svrhu nisu potrebna neka velika 
novčana sredstva. (vir) 


Bunar, koji je nekada život značio za dvadesetak domaćinstava, danas je 


ODRŽANE IZVJEŠTAJNO IZBORNE SKUPŠTINE 
DOBROVOLJNIH VATROGASNIH DRUŠTAVA GORNJA 


ŠEMNICA I JAZVINE 


VATROGASCI BIRAJU RUKOVODSTVA 


Dobrovoljna vatrogasna društva održavaju izvještaj- 
no izborne skupštine, što znači da analiziraju svoje djelo- 
vanje, utvrđuju predstojeće obaveze i biraju rukovodstva. 
Tako je DVD Gornja Šemnica svoju 58. redovnu izbor- 
no-izvještajnu skupštinu održalo u subotu 21. veljače. Uz 
članove DVD-a nazočni su bili i predstavnici prijatelj- 
skih dobrovoljnih vatrogasnih društava: Radoboj, Jazvi- 
ne, Mihovljan, Novi Golubovec, Donja Šemnica, Krapi- 
na i Đurmanec te predstavnici Prostovoljnog gasilskog 
društva Pristava pri Mestinju iz Slovenije te predstavnik 
Vatrogasne zajednice Krapinsko zagorske županije, Boris 
Uhernik. 


u ruševnom stanju, a nabavljene betonske cijevi služe za odlaganje smeća. 


Dobrovoljno vatrogasno društvo Gornja Šemnica 
ima 49 članova te 38 članova vatrogasne mladeži i pod- 
mlatka. Prisutni na sjednici, njih 31, jednoglasno su za 
predsjednika izabrali Marijana Lovrenčića, za njegovog 
zamjenika, Branka Riseka, tajnica i dalje ostaje Sonja 
Grobotek, dok će dužnost blagajnika obavljati Marko 
Veseljak. 

Zapovjednik društva ostaje Josip Tepuš, a zamjenik 
zapovjednika Anđelko Macan. 

U Upravni odbor pored predsjednika, zamjenika 
predsjednika, zapovjednika, tajnice i blagajnika još su 
izabrani : Jelena Veseljak i Zdravko Oraić. Delegat u 
Skupštini Vatrogasne zajednice Krapinsko zagorske žu- 
panije biti će Branko Risek, a njegov zamjenik Anđelko 
Macan. Članovi Nadzornog odbora su: Robert Ferk, An- 
tun Herak i Nikola Vuzem. Nakon dobro obavljenog po- 
sla na službenom dijelu Skupštine uslijedio je domjenak 
i druženje do kasno u noć. (S. Grobotek) 

Otpočeli su dani Korizme i križnoga puta , vrijeme 
promjena i nada . 

Pred nama je treća Korizmena nedjelja ... 

Valjan razlog da se podsjetimo : Korizma je vrijeme 
kada se sjećamo Kristova 40-dnevnoga boravka u pusti- 
nji prije javnog nastupa i 40 — godišnjeg putovanja izra- 
elskog naroda iz ropstva u slobodu , u Obećanu zemlju. 

Korizma otpočinje Pepelnicom , a završava na Ve- 
liki petak . Početak i kraj Korizme označen je pokorom , 
strogim postom i nemrsom . 

Korizma zauzima posebno mjesto u kršćanskom ži- 
votu , to je vrijeme velike duhovne obnove i pripreme za 
blagdan Uskrsa . Kršćani se u Korizmi odreknu nečega 
što vole. Slušam ih , govore : « Odrekao sam se pića , ci- 
gareta , kave , kolača.... « , za svaku pohvalu ,ali.... 

Ne čujem : « Odrekao sam se psovke , zavisti , oho- 
losti , ogovaranja , podsmijeha drugome , zadiranja u tuđi 
Život... « 

Tijekom Korizme treba se odricati loših navika , 
čistiti od grijeha , osloboditi od pogrešaka , poraditi na 

osobnoj duhovnoj obnovi i pristupati sakramentima Sv . 
Ispovijedi i Pričesti . 

Pozdravljam kršćane koji su odlučili čitati Sveto 
pismo , obitelji koje zajednički mole krunicu , učenike 
koji prianjaju knjizi i izvršavanju školskih zadaća , sve 
koji nekoliko puta na tjedan idu na Svetu misu , petkom 
i nedjeljom na križni put , sve one koji imaju vremena za 
razgovor s Bogom .Svi su pozvani učiniti i činiti nešto 
posebno . Isus poziva : « Obratite se i vjerujte Evanđelju.« 

Primjećujem , križnom putu od Zdenčeka do Kape- 
lice , petkom i nedjeljom u 18h pristupa sve više župljana 
, Za Svete mise nedjeljom crkva je punija , Božja riječ se 
sluša sve pažljivije.. 

Tko dobro iskoristi Korizmu postaje iskusniji kr- 
šćanin ,vjernik i čovjek . 

Pozivam stoga sve župljane da se priprave za slavlje 
najvećega blagdana — Uskrsa —tako što već kroz Koriz- 
mu će u svome životu ispraviti sve ono što ih je mučilo , 
očistiti savjest i plemenitiji zakoračiti u nove dane i nove 
kršćanske susrete .. 


Vjeroučitelj Janko Jambrek 


U OSNOVNOJ ŠKOLI SIDE KOŠUTIĆ RADOBOJ ODRŽANO MEĐUŠKOLSKO NATJECANJE EKIPA PRVE POMOĆI 


NAJBOLJI PREDSTAVNICI OSNOVNE ŠKOLE AUGUSTA CESARCA 


Gradsko društvo Crvenog križa Krapina organiziralo je natjecanje ekipa podmlatka i mladeži Crvenog križa iz 


pružanja prve pomoći. Četvrtog ožujka u Radoboju su se okupili članovi ekipa iz škola: OŠ Augusta Cesarca i OŠ 
Ljudevita Gaja iz Krapine, OŠ Side Košutić Radoboj te osnovnih škola iz Đurmanca, Gornjeg Jesenja i Petrovskog. 
Bile su tu i dvije ekipe mladeži iz Srednje škole Krapina. Nakon provjere teoretskog znanja i praktičnog znanja naj- 
više bodova među podmlatkom osnovnih škola osvojili su članovi ekipe OŠ Augusta Cesarca Krapina. Drugo mjesto 
pripalo je ekipi OŠ Ljudevita Gaja također iz Krapine, a treće domaćinu OŠ Side Košutić Radoboj. 

Ekipa podmlatka iz OŠ Augusta Cesarca te pobjednička ekipa mladeži iz Srednje škole Krapina sudjelovat će 


na međužupanijskom natjecanju koje će se održati 4. travnja u Varaždinu. 

ŠTO SE DOGAĐA 5 RADOBOJSKOM 
PLINSKOM MREŽOM? 


Prilikom prošlog očitavanja plinskih broji- 
la potrošači plina na području općine Radoboj 
dobili su od Gradske plinare Krapina i pismenu 
obavijest o tome da neki neovlašteni djelatnici 
obilaze kućanstva i obavljaju ispitivanje plinskih 
instalacija. Navodno se radi o radnicima Termo- 
plina iz Varaždina. Za informaciju smo zamolili 
načelnika općine Radoboj ANĐELKA TOPO- 
LOVCA. Prema njegovim riječima na planu op- 
skrbe plinom potrošača na našem području ne 
događa se ništa posebno. Poznato je da je Općina 
prije dvije godine prodala plinsku mrežu Termo- 
plinu iz Varaždina i da bi taj distributer ubuduće 
trebao upravljati, održavati i voditi cjelokupnu 
brigu o plinskoj mreži te naplaćivati potrošnju 


ODVOZ KRUPNOG OTPADA 


Općina Radoboj organizira skupljanje glo- 
maznog otpada dva puta godišnje. Upravo je 
u tijeku proljetni dio akcije. Kontenjeri će biti 
postavljeni na ukupno stotinjak lokacija u svim 
zaselcima Općine. S «Krakomom» je dogovo- 
reno da kontenjer bude postavljen 2-3 dana, 
a građani se mole da u njih ne odlažu građe- 


vinski otpad, otpad nastao u poljoprivredi, kao 
i sve ono smeće koje se inaće redovito tjedno 
odvozi. Pod glomaznim otpadom podrazumi- 
jeva se staro pokućstvo, sanitarni uređaji i nji- 
hovi dijelovi te dotrajali kućanski aparati. 

S obzirom da će se ubuduće glomazni ot- 
pad sakupljati dva puta godišnje, Općina Ra- 
doboj više neće financirati odvoz glomaznog 
otpada iz pojedinačnih kućanstava. 


plina i to po nižim cijenama nego što je to sada slučaj. Na tu općinsku Odluku žalila se Gradska 
plinara Krapina i još uvijek obavlja distribuciju iako Termoplin redovito dostavlja račune Gradskoj 
plinari za korištenje svoje imovine, Gradska plinara odbija isti plaćati jer čeka sudsku odluku. Kako 
sredinom ove godine na snagu stupa novi pravilnik o distribuciji plina, Termoplin će potrošačima 
ponuditi pojedinačne ugovore o opskrbi i cijeni plina koja bi prema najavama trebala biti nešto niža 
od sadašnje. Prema tome za potrošače nema nikakve bojaznosti, jedino što mogu očekivati je niža 
cijena tog energenta. 

(vir) 


Nastojeći što veći broj žena uključiti u poli- 
tička zbivanja Općinska organizacija SDP Ra- 
doboj prišla je osnivanju Socijaldemokratskog 
foruma žena za općinu Radoboj. Na osnivačkoj 
skupštini je za predsjednicu izabrana mr. Dunja 
Špoljar, a za potpredsjednicu 

Mateja Topolovec. Članice predsjedništa još 
su : Jasna Sajko i Maja Horvat. Za pretpostaviti 
je da će se barem neka od ovih imena naći i na 
listama za predstojeće lokalne izbore. 

Osnivačkoj skupštini Socijaldemokratskog 
foruma žena Radoboj pored ostali bile su nazoč- 
ne i predsjednica Sociojallemokratskog foruma 
žena Hrvatske Mirjana Ferić Vac i tajnica Melita 
Mulić, koje su govorile o problemima s kojima se 
posebno susreću žene u našoj državi. (vir) 

RADOBOJ POSTAO ZANIMLJIV ZA ORGANIZIRANJE 
BICIKLISTIČKIH UTRKA 


NA CILJU U RADOBOJU STOTINU 
BICIKLISTA 


Nakon uspješno organizirane prošlogodišnje biciklističke utr- 
ke prometnicama općine Radoboj u nedjelju, 1. ožujka ove godine 
ponovno su se ljubitelji biciklizma okupili u Radoboju. Ovaj put je 
to bila utrka koju je organizirao Biciklistički klub «Stubaki» iz Stu- 
bičkih Toplica, a bodovala se za Kup regije sjeverna Hrvatska. 

Natjecatelji su bili podijeljeni u šest kategorija od početnika do 
veterana i žena, ukupno ih je startalo više od stotinu, a start je bio 


PROLJETNI DIO NATJECANJA U OKVIRU PRVE ŽUPA- 
NIJSKE NOGOMETNE LIGE STARTA 


U NEDJELJU, 29. OŽUJKA 


OŽIVLJAVAJU | ZAGORSKI NOGOMETNI 
TERENI 


Tradicija je da drugi dio natjecanja u okviru Prve 
ŽNL kreće posljednje nedjelje u mjesecu ožujku. Tako će 
biti i ove godine. Utakmice proljetnog dijela natjecanja 
počinju se odigravati u nedjelju 29. ožujka. Nogometaši 
Radoboja koji su prvi dio natjecanja završili na trećem 
mjestu, proljetni dio započinju protiv Zagorca iz Velikog 
Trgovišća. 


EVO RASPOREDA NOGOMETAŠA RADOBOJA 
DO KRAJA MJESECA TRAVNJA: 


SENIORI 

u Gornjem Jesenju. Nakon Bednje, Lepoglave, Novog Golubovca, 
Kuzminca i Gornje Šemnice cilj je bio kod Vatrogasnog doma u Ra- 
doboju. Natjecatelje su tu pozdravili načelnici općina Gornje Jesenje, 
Ivica Maligec te Radoboja, Anđelko Topolovec. Nakon toga trojici 
prvoplasiranih iz svake kategorije načelnik općine Gornje Jesenje 
predao je medalje. Zbog premalog broja prijavljenih nije održana 
planirana utrka djece školskog uzrasta, koja se trebala održati u sa- 
mom centru Radoboja. 


NEDJELJA, 29. OŽUJKA 


RADOBOJ-ZAGOREC (VT) 


SUBOTA, 4. TRAVNJA 


STRAŽA- RADOBOJ, 


PONEDJELJAK, 13. TRAVNJA 


RADOBOJ- RUDAR 


NEDJELJA, 19. TRAVNJA 


RADOBOJ-PREGRADA, 


NEDJELJA, 26. TRAVNJA 


IVANČICA-RADOBOJ 


JUNIORI: 


Juniori startaju dan ranije od seniora, dakle u subotu 28. ožujka. Evo i njihovog rasporeda: 


SUBOTA 28. OŽUJKA 


M. GUBEC- RADOBOJ 


u 


15.30 


SUBOTA, 4. TRAVNJA 


PREGRADA-RADOBOJ 


16.30 


SUBOTA 11.TRAVNJA 


RADOBOJ-GAJ 


16.30 


SUBOTA, 18. TRAVNJA 


JEDINSTVO-RADOBOJ 


17.00 


SUBOTA, 25. TRAVNJA 


RADOBOJ-MILENGRAD 


17.00 


PIONIRI: 


SUBOTA, 28. OŽUJKA 


M. GUBEC — RADOBOJ 


SUBOTA. 4. TRAVNJA 


PREGRADA —RADOBOJ 


SUBOTA, 11.TRAVNJA 


RADOBOJ-GAJ 


SUBOTA, 18.TRAVNJA 


JEDINSTVO-RADOBOJ 


SUBOTA, 25. TRAVNJA 


RADOBOJ- MLADOST 


MLAĐI PIONIRI: 


NEDJELJA, 5. TRAVNJA 


STRAŽA-RADOBOJ 


PONEDJELJAK, 13.TRAVNJA 


RADOBOJ-TOPLICE 


NEDJELJA, 19. TRAVNJA 


VAT ROGASAC-RADOBOJ 


NEDJELJA, 26. TRAVNJA 


RADOBOJ- RUDAR (D) 

DVADESETOG OŽUJKA 1902. U RADOBOJU JE ROĐENA NEKAD RADO ČITANA, ZATIM OSPORAVANA PA 
ŠIKANIRANA, A DANAS PONOVNO UVAŽAVANA HRVATSKA KNJIŽEVNICA SIDA KOŠUTIĆ 


SLUŠNI KAKO ZEMLIA DIŠE 


Prije 107 godina, točnije 20. ožujka 1902. godine u Radoboju 
je po svemu sudeći u krugu bogate i poznate obitelji Košutić ro- 
đena buduća književnica SIDA. Zabilježeno je da je u Radoboju 
završila pučku školu, a prvi razred gimnazije u Krapini. Zahvaljujući 
mogućnostima roditelja, školovanje je nastavila u Zagrebu gdje je 
1921. dobila diplomu učiteljice. Koliko je vremena u tijeku svojeg 
školovanja u Zagrebu Sida Košutić provela u svojem rodnom mjestu, 
Radoboju, nažalost nije poznato. Možemo samo pretpostaviti da je 
to bilo često, jer je nevjerojatno da bi djevojčica od 13-14 godina 
u kojoj je dobi napustila rodni kraj ponijela u svom sjećanju toliko 
detalja iz seoskog života koliko ih je kasnije u svojim djelima opisala. 

Poznavatelji djela Side Košutić u mnogim dokumentima na- 
vode da su njezina književna djela u razdoblju do 1945. godine bila 
rado čitana i cijenjena. Zanimljivo je da je Sida Košutić neposredno 
nakon stjecanja zvanja učiteljice svoje zaposlenje našla 1922. godi- 
ne kao službenica Financijskog ravnateljstva i u Školskom odsjeku 
Gradskog poglavarstva u Zagrebu. Vjerojatno je u tome određenog 
utjecaja imao njezin brat August Košutić, koji je u vodstvu HSS-a, a 
1921. oženio se kćerkom Stjepana Radića i upravo tih godina prati 
predsjednika HSS-a u London i Moskvu, kao jedan od rijetkih inte- 
lektualaca koji su tada bili u samom vrhu vodstva stranke. 

Sida Košutić 1927. godine u vlastitoj nakladi izdaje dramu K 
svitanju, što je njezino prvo objavljeno književno djelo. Već 1928. 
godine iz tiska izlazi roman Portreti, a 1933. roman Jaslice. U raz- 
doblju od 1935. do 1940. izdaje trilogiju «S naših njiva» - bile su to 
knjige s naslovima: Plodovi zemlje, Magle i Bijele tišine. Od 1940. 
do 1944. godine izlaze joj djela Vjerenička žrtva, Mimoza sa smetli- 
šta, Osmjesi i Vrijeska. Za života još joj je 1956. godine objavljeno 
djelo Jezero mrtvo. Od 1939. do 1944. godine uređivala je časopis 
Hrvatski ženski list, a 1945. bila je lektor u Nakladnom zavodu Hr- 
vatske, Vjesniku i Seljačkoj slozi u Zagrebu. Od 1948. godine bila je 
u invalidskoj mirovini, a umrla je 13. svibnja 1965. godine u Zagrebu. 

Širi krug mještana njezina rodnog mjesta, Radoboja, nešto više 
saznao je o njoj nakon objave knjige Radoboj nekad i danas 1978. 
godine, koja je tiskana povodom 50. obljetnice DVD-a Radoboj. 

Do početka devedesetih godina dvadesetog stoljeća Sida Ko- 
šutić je bila zaboravljena, njezino ime ne možemo naći ni u jednoj 
enciklopediji ili književnoj publikaciji, a njezino se književno djelo 
ne spominje ni u jednom nastavnom programu bilo osnovnih, sred- 
njih ili visokih škola. Jedini iskorak iz zaborava učinila je Matica 
hrvatska koja 1984. u svojoj ediciji Pet stoljeća hrvatske književnosti 
objavljuje izbor iz djela Side Košutić. 


U nastojanju da 
se književno djelo Side 
Košutić ne zaboravi i da 
se vrednuje onako kako 
i zavrjeđuje u Radoboju 
je 1995. godine osnova- 
no Kulturno-obrazovno 
društvo “Sida Košutić". 
Iste je godine ova knji- 
ževnica uvrštena u obve- 
znu školsku literaturu. 

Od 1990. do danas 
objavljena su djela Side Košutić: lirska priča Badnja noć dviju ptica, 
poema Jeka sve tiša, izabrane pjesme u izboru Božidara Petrača, Ra- 
zlička čaša te roman S naših njiva i Solsticij srca kao i Priče, urednika 
Stjepana Lice. 

U predgovoru objave djela Priče u izdanju Kršćanske sadašnjo- 
sti između ostalog stoji: 

«Njezino stvaralaštvo, iznimne vrijednosti i posve osobito, iz- 
miče svakom svrstavanju. Premda su njezino djelo neki označavali 
kao «žensku» književnost, odnosno kao religioznu (katoličku) knji- 
ževnost, Sida Košutić i njezino djelo nadmašuju uskoću i površnost 
svih takvih podjela i određenja. Njihova trajna umjetnička i ljud- 
ska vrijednost zavrjeđuje da postane dostupna najširem čitateljskom 
krugu, te da zauzme istaknuto mjesto u našoj bogatoj književnoj ba- 
štini, mjesto koje joj po svim vjerodostojnim mjerilima neprijeporno 
pripada.» 

Lidija Dujić svoj članak povodom stote godišnjice rođenja 
Side Košutić 2002. godine zaključuje: «Nekad popularna i čitana, 
Sida Košutić ni danas ne može pripadati samo prošlosti. Da bi se 
utvrdila njezina prva književna vrijednost u današnjem vremenu i 
unutar vremena u kojem je stvarala, valjalo bi se u prosuđivanju tih 
vrijednosti osloboditi kriterija svjetonazorne ili čak ideološke pri- 
padnosti autoričine. Sidu Košutić valja i vrijedi čitati. Pored stra- 
nica koje odišu patinom preživjelog i zaboravljenog, u njezinom su 
književnom opusu i djela koja rezoniraju s našim vremenom i koja 
bi sasvim sigurno imala čitatelja kad bi on uopće znao da je Sida 
Košutić - postojala.» 

A da je postojala, dokaz su dobro osmišljene svečanosti koje 
svake godine organizira Kulturno-prosvjetno društvo njezina imena 
u Radoboju. Za razmišljanje iznosimo ideju da se utemelji Zaklada 
za dodjeljivanje književne nagrade «Sida Košutić», ne mladim po- 
četnicima kao što je to slučaj, sada već afirmiranim hrvatskim knji- 
ževnicama koji u svojim djelima afirmiraju domoljublje i općenito 
ljubav prema bljižnjem. (vir) 


RADOBOJ PRIJE TRIDESET GODINA 


OŽUJAK 1979. GODINA 


PRONAĐENO JE MJESTO ZA IGRALIŠTE 


Početkom ožujka 1979. u Radoboju je nakon dvije godine 
rasprava, dogovora pa i svađa pronađeno mjesto na kojem će se 
graditi nogometno igralište. Početkom proljeća tadašnji tajnik 
SIZ-a za fizičku kulturu općine Krapina, Josip Vinski, doveo 
je u Radoboj nekoliko poznatih stručnjaka iz oblasti uređenja 
prostora i izgradnje sportskih igrališta koji su dali prijedlog. 
Gradite igralište ispod šume kod šahta bivšeg rudnika sumpora. 
Stručnjaci, od kojih je većina prvi put došla u Radoboj, zastali 
su prilikom dolaska kod groblja i razgledali okolinu. Nije tre- 


balo dugo da odluka bude jednoglasna. Prije toga u Radoboju 
je bilo više prijedloga o tome gdje treba graditi igralište. Jedni 
su zagovarali teren uz Župnu crkvu, drugi su predlagali uzvi- 
sinu kod zasela Petrići, treći neke lokacije udaljene od središta 
Radoboja, a odluka je pala na prijedlog vanjskih stručnjaka. 
Nedugo nakon toga, već sredinom ožujka, tadašnji predsjednik 
Milivoj Ranogajec i tajnik Nogometnog kluba Radoboj, Dušan 
Šemnički dogovorili su sve što je bilo potrebno s vlasnicima 
zemljišta, koje je ubrzo kupljeno zahvaljujući sredstvima dobi- 
venim od SIZ-a i Mjesne zajednice Radoboj. 

No, do odigravanja prve utakmice na tom terenu proteći će 
još punih šest godina. Prva je utakmica na novom nogomet- 
nom igralištu u Radoboju odigrana u ožujku 1985. godine. (vir) 


